S-a născut în târgul Telenești (acum oraș și centru raional din Republica Moldova) din ținutul Orhei, gubernia Basarabia (Imperiul Rus), în familia cantorului Velvl Goihberg și Ceaia Gutman, o verișoară a scriitorului Simha Ben-Țion. La vârsta de doi ani, s-a mutat împreună cu părinții la Șarhorod, de acolo la Nemirov, apoi s-a întors înapoi la Telenești. În 1903, fratele său mai mare a fost ucis în timpul pogromului din Chișinău. A studiat într-un heder, apoi într-o școală din Hotin și într-un gimnaziu rus din Camenița. A studiat pentru profesia de farmacist în Camenița, apoi a lucrat ca asistent farmaceutic în mai multe orașe din Basarabia înainte de a emigra în Statele Unite în 1913.